Die verskeie perde wandelpaaie en safaris wat beskikbaar is in Suid Afrika, maak voorsorg vir onervare ruiters, ervare ruiters, en vir besoekers wat vir die eesrte keer op n perd klim. Die wandelpaaie wat die groot 5 op het, is slegs vir ervare ruiters en gidse wat die gesag het om roetes te verander as hulle voel dat ruiters nie genoeg ervaring het om die die rit veilig te ry nie. Dit word gedoen vir die veiligheid van gaste, om rede onervare ruiters dalk van hulle perde kan afval as die perde miskien vir n luiperd skrik, of die perde se natuurlike bewegings verhinder as hy van gevaar probeer weg kom. Kalmer ritte het dalk nie die groot 5 nie, maar jy sal nogsteeds baie wilde diere te sien kry en die rit net soveel geniet. Dit is uiters belangrik om vir jou gids te luister en hom te volg, omrede hy na jou veiligheid omsien.
Baie van die perde wat op die perde safaris gebruik word, word geteel vir hulle gehardheid en saggeaarde temperamente. Boerperde is baie gewild vir hierdie doel, asook Basuto ponies. Maar jy sal dalk ook Warmbloede, Arabiere en Thoroughbreds ook vind. Meeste van die safari maapskappye koop McLallan sale aan, wat goedkoop en effektief is, maar nie altyd baie gemaklik is nie. Aangesien die perde en die ruiters baie belangrik is, sal party luukse maatskappy handgemaakte sale aankoop wat spesifiek vir n sekere perd se bou en liggaan gemaak is. Sale het ook partykeer skaapvel “bumnah’s” op, wat n sagter rit vr die ruiter gee, maar kan ook baie warm wees.